Pühapäeva nimetus reminiscere (= tuleta meelde) tuleb päevapsalmist: «Tuleta meelde, Issand, oma halastust ja heldust, sest need on maailma ajastu algusest!»  Selles lauses on inimese palve, milles ta otsib Jumala halastust. Elu kitsaskohtades, mil kõik tundub ebaõnnestuvat, on hea teada, et viimselt ei sõltu kõik sugugi mitte meist, vaid  Jumalast, kellel on kogu meelevald.  Me võime palves Jumalale kõigist oma elu raskustest rääkida. «Issand, halasta» on üks lühimaid palveid, milles inimene tunnistab, et Jumalal on kõiges kogu meelevald ning me saame end Tema kätesse usaldada.